cyanic-selkie/wikianc huggingface dataset:
Amerikaneschen Onofhängegkeetskrich
Camden, 16. August 1780
De 16. August 1780 si 4.100 amerikanesch Truppen ënner dem Gates an dem Baron de Kalb, déi zur Verstäerkung vun den Truppe bei Charleston geschéckt gi waren, op eng 2.200 brittesch-hessesch Zaldoten ënner dem Cornwallis getraff. Dës Schluecht war eng Victoire fir d'Britten, déi 312 Männer verluer hunn, wärend d'Amerikaner 880 Affer ze bekloen haten.
Cowpens, 17. Januar 1781
Cowpens, South Carolina, war eng klassesch Schluecht vum Onofhängegkeetskrich. D'Schluecht war markéiert vun enger Offensiv vun de Kolonisten ënner dem Generol Nathanael Greene, déi d'Britten aus dem südleche Kampfgebitt verdreiwe sollt. D'Vernichtung vun engem groussen Deel vun der kinneklecher Südarméi war e grousse strateegesche Virdeel fir d'Amerikaner am weidere verlaf vum Krich.
Guilford Court House, 15. Mäerz 1781
Zu Guilford Court House, North Carolina, sollt fir de Greene eng Entscheedungsschluecht géint de Cornwallis ausgedroë ginn. Mä och wann hien an der Defensiv war a mt iwwer 4.400 Mann an der Iwwerzuel, huet hie géint déi 1.900 Britte mat wäit méi Erfarung verluer. Allerdéngs haten d'Britten och Verloschter op hirer Säit, déi si gezwongen hunn, sech op Yorktown zeréckzezéien. Hei huet sech de Cornwallis nees missen den Amerikaner stellen.
Yorktown, 28. September - 19. Oktober 1781
Zanter 1778 haten d'Britte sech haaptsächlech op d'südlech Kolonië konzentréiert, well si versicht hunn, hei hiren Afloss zeréckzegewannen. Dat war an hiren An awer onméiglech soulaang d'Koloniste vu Virginia aus Operatioune konnte starten. Also huet de Clinton den amerikaneschen Iwwerleefer Benedict Arnold mat 1.600 Männer den James River eropgeschéckt. Bis Enn Mee ass et de Britte gelongen, 7.200 Mann ze sammelen. De Cornwallis krut den Uewerbefehl iwwer all Truppen a Virginia an huet Ugrëffer bis Mëtt Juni gefouert. Am Ufank konnte sech him nëmmen d'Truppen ënner dem LaFayette entgéint stellen, déi Mëtt Juni awer vun Truppen ënner dem Anthony Wayne an dem Baron vu Steuben, dem Chefinspekter vun der Continental Army, verstäerkt goufen. De Cornwallis huet sech op d'Küst zeréckgezunn, fir besser a Kontakt mam Clinton zu New York bleiwen ze kënnen.
An der Tëschenzäit war dem Washington säi virleefegen Opbau vun enger Nordarméi ugelaf, déi vu 4.800 Fransousen ënner dem Rochambeau fir en Ugrëff op New York verstäerkt gouf. De Washington huet seng Pläng awer op d'Kopp gehäit, wéi hie gewuer ginn ass, datt hie weider 3.000 Männer vum franséischen Admirol François de Grasse géif kréien. Den Admirol hat säin Operatiounsgebitt an der Karibik verlooss, an huet dem Washington d'Zaldote bis Mëtt Oktober an d'Chesapeake-Bucht bruecht. Doropshin huet de Washington beschloss, mat engem Groussdeel vu senger Arméi Richtung Virginia ze zéien. Hien ass vum 20. bis 26. August iwwer den Husdon komm, an ass iwwer New Jersey a Pennsylvania Richtung Maryland weidergezunn. An der Tëschenzäit war dem de Grasse seng Flott op der Küst vu Yorktown gelant, an 3.000 Zaldote goufe lassgeschéckt, fir de LaFayette z'ënnerstëtzen. Den Admirol gouf beim Auslafen de 5. September vum Thomas Graves iwwerrascht an et koum zu enger Séischluecht déi de Fransous strateegesch fir sech entscheede konnt. De brittesche Flottekommandant huet sech zeréckgezunn. Dëst huet dem Washington an dem Rochambeau erlaabt, mat hire 15.500 Zaldote Yorktown den 28. September ze belageren. Dëst huet bis zum 17. Oktober gedauert, bis de Cornwallis e Waffestëllstand ugefrot huet. Den 19. Oktober huet hie kapituléiert. Domat waren all englesch Hoffnungen op eng Victoire an Nordamerika ëmsoss an et koum schlussendlech zu de Friddensverhandlungen.
De Fridde vu Paräis (1783)
Nodeem d'Entscheedung vum Krich no der Belagerung vu Yorktown am Oktober 1781 gefall war, goufen d'Friddensverhandlungen opgeholl. Am Traité vu Paräis huet Groussbritannien d'Onofhängegkeet vun de fréiere brittesche Kolonien an Nordamerika unerkannt. England huet op all Gebidder bis zum Mississippi River verzicht. D'Vereenegt Staaten hunn hir Nordgrenz bis zu de Grousse Séien ausgedeent, a Florida ass nees u Spuenie gaangen.
Karolos Papoulias
De Karolos Papoulias (gr.: Κάρολος Παπούλιας), gebuer de 4. Juni 1929 zu Ioannina a gestuerwen de 26. Dezember 2021, war e griichesche Politiker.
Grasschrëft
D'Grasschrëft, op Chineesesch 草書 cǎoshū an op Japanesch 草書 sōsho, ass eng vun de fënnef Haaptkategorie vun der chineesescher Kalligraphie. Den Numm kënnt vun der séierer Aart a Weis, an där se ausgefouert gëtt. Et gëtt ugeholl, datt d'Schnellschrëft vum Liu Desheng an der Han-Dynastie entwéckelt gouf a vun de béide Kalligraphiemeeschtere vun der Jin-Dynastie, dem Wang Xizhi an dem Wang Xianzhi, weider entwéckelt goufen.
Karolos Papoulias
Hie war vun 2005 bis 2014 Staatspresident vu Griicheland. Virdru war hien Deputéierten a vun 1985 bis 1989 a vun 1993 bis 1996 Ausseminister.
A sengem Jonktem huet de Papoulias Droit studéiert, ier en am Zweete Weltkrich an d'Resistenz gaangen ass fir géint déi däitsch Besatzung ze kämpfen. Wärend der Diktatur vun de Colonellen (1967-1974) huet e grad an Däitschland Asyl fonnt.
Conrad Veidt
De Conrad Veidt, gebuer als Hans Walter Conrad Weidt den 22. Januar 1893 zu Potsdam an Däitschland a gestuerwen den 3. Abrëll 1943 am Golfclub Riviera Country Club zu Los Angeles a Kalifornien, war en däitsch-brittesche Schauspiller, Filmregisseur a Filmproduzent. Vun 1917 bis 1943 huet hien an iwwer 100 Filmer matgespillt.
Grasschrëft
Déi japanesch Silbeschrëft Hiragana ass vun den Zeechen a Grasschrëft-Form ofgeleet.
Conrad Veidt
Hien ass an den 1930er Jore wéinst der Nazi-Herrschaft an d'Vereenegt Kinnekräich ausgewandert. 1939 huet hien d'brittesch Nationalitéit ugeholl.
Karolos Papoulias
Duerno huet hien déi panhellenesch sozialistesch Partei (PASOK) matgegrënnt a gouf zweemol Ausseminister (1985-1989, 1993-1996).
Den 8. Februar 2005 gouf en op Propositioun vum konservative Premier Kostas Karamanlis zum President vun der Republik gewielt. Am Februar 2010 gouf en erëmgewielt.
2015 gouf de Prokopis Pavlopoulos säin Nofollger.
Canton du Havre-2
De Canton du Havre-2 ass eng franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
Torgeir Augundsson
Den Torgeir Augundsson, gebuer 1799, a gestuerwen 1872, war en norwegeschen Hardingfele -Spiller. Hien ass ënner dem Kënschtlernumm Myllarguten , de Mëllerjong, opgetrueden ass.
Grand théâtre de la ville de Luxembourg
De Grand théâtre de la ville de Luxembourg, ass de groussen Theater vun der Stad Lëtzebuerg. E läit beim Rond-Point Robert-Schuman‎.
Den Theater gouf an de Joren 1960 bis 1964 no de Pläng vum franséischen Architekt Alain Bourbonnais gebaut a gouf de 15. Abrëll 1964 feierlech ageweit. Vun 1999 bis 2003 goufe Vergréisserungs- a Renovéierungsaarbechten no de Pläng an ënner der Leedung vun der Gerling + Arendt Planungsgesellschaft mbH vu Berlin ausgefouert. Den Theater huet de 26. September 2003 seng Dieren erëm opgemaach.
De Grand théâtre de la ville de Luxembourg ass Member vun der Fédération luxembourgeoise des théâtres professionnels.
Jean-Marie Biwer
De Jean-Marie Biwer, gebuer de 17. September 1957 zu Diddeleng, ass e lëtzebuergesche Moler.
Liewen
Vun 1973 bis 1974 huet hien eng Ausbildung am Lycée Technique des Arts et Métiers an der Stad Lëtzebuerg gemaach. 1974 huet hien d'Entscheedung getraff, fräischafende Moler ze ginn. Hien ass jorelaang duerch Europa gereest an huet a Fabrécken an op Bauerenhäff geschafft fir sech säi Liewensënnerhalt ze verdéngen. An de Pyrenäen huet en 1978 seng Fra kennegeléiert, d'Konschtfotografin Geneviève Badoual. 1980 koum en zeréck op Lëtzebuerg an huet sech am Éislek niddergelooss.
Zanter 1982 wunnt a schafft de Jean-Marie Biwer zu Kierchen an der Gemeng Ëlwen. Hien ass bestuet a Papp vun zwee Kanner.
Georg Groddeck
De Georg Walther Groddeck, gebuer den 13. Oktober 1866 zu Bad Kösen, eng Klengstad a Sachsen-Anhalt, a gestuerwen den 10. Juni 1934 zu Knonau, eng Politesch Gemeng am Schwäizer Kanton Zürich war e medezineschen Dokter an e Schrëftsteller.
1923 koum am Internationaler Psychoanalytischer Verlag zu Wien dem Groddeck säi bei wäitem bekanntste Buch eraus, Das Buch vom Es. Psychoanalytische Briefe an eine Freundin. De Groddeck hat vum Nietzsche de Begrëff Es iwwerholl, e Begrëff, dee méi spéit de Freud sengersäits sollt "weltbekannt" maachen.
.za
.za ass den Nationalen Top-Level-Domän vun Südafrika
Élise-Daucourt
Élise-Daucourt ass eng franséisch Gemeng am Departement vun der Marne an der Regioun Grand Est.
Jemen
D'Republik Jemen gëtt et a senger haiteger Form eréischt zanter dem 22. Mee 1990, Dag vun der formeller Vereenegung vum Nordjemen mam Südjemen.
De Jemen ass Member vun de Vereenten Natiounen an der Arabescher Liga. Seng Haaptstad ass Sanaa.
Canton de Saint-Mamet-la-Salvetat
De Canton de Saint-Mamet-la-Salvetat ass eng fréier franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Colette Flesch
D'Colette Flesch gebuer de 16. Abrëll 1937 zu Diddeleng, ass eng lëtzebuergesch Politikerin a fréier Sportlerin. Si ass d'Duechter vun der Madeleine Alexandre an dem Robert Flesch.
Kandheet a Jugend
1940 gouf d'Colette Flesch mat hirer Famill op Brive-la-Gaillarde evakuéiert, wou hire Papp kuerz drop gestuerwen ass. Mat hirer Mamm ass si eng Zäit a Frankräich bliwwen an ass och do an d'Schoul gaangen, bis si 1945 erëm zeréck op Lëtzebuerg geplënnert sinn. Nodeem si um Belair an d'Primärschoul gaange war, huet si hire Premièresexamen am Meedercherslycée an der Stad gemaach.
Wärend hirer Schoulzäit huet si e Schüleraustausch an d'USA gemaach, an huet sech dunn och decidéiert, do ze studéieren. Um Wellesley Women's College an op der Fletcher School of Law and Diplomacy am Massachusetts huet si Politik an Ekonomie studéiert.
Politesch Karriär
Vun 1964 bis 1969 war d'Colette Flesch Verwaltungsrot am Sekretariat vum Conseil vun den Europäesche Communautéiten zu Bréissel.
Am Dezember 1968 waren zu Lëtzebuerg virgezunne Walen an d'Colette Flesch gouf fir d'Demokratesch Partei an d'Chamber gewielt.
1969 waren dunn och d'Kommunalwalen, a si gouf mat nëmmen 32 Joer Buergermeeschtesch vun der Stad a blouf dat bis 1980.
Vun 1969 bis 1980 a vun 1984 bis 1989 war si Deputéiert an der Chamber. Och am Europaparlament war si tëscht 1969 an 1980, tëscht 1984 an 1985, a vun 1989 bis 1990.
D'Colette Flesch war Generalsekretärin (1976-1980) a Presidentin (1981-1989) vun der DP. Si ass och eng Zäit laang Presidentin vun der Europäescher Federatioun vun de Liberalen, Demokrateschen a Reformparteie gewiescht.
Vun 1971 bis 1980 war se Member vum Verwaltungsrot vun der Banque Générale du Luxembourg.
Vun 1980 bis 1984 war se an der Regierung vum Pierre Werner Vizepremier, Ausseministesch, a Ministesch fir Aussenhandel, Kooperatioun, Wirtschaft, Kleng- a Mëttelbetriber a Justiz.
Tëscht 1990 an 1999 war d'Colette Flesch General-Direktesch an der Europäescher Kommissioun, zoustänneg fir Kultur, Kommunikatioun a Sport, duerno fir den Iwwersetzerdéngscht.
Vun 1999 bis 2004 war si nees Europadeputéiert. Vun 2004 bis 2009 war si Deputéiert an der Chamber.
Vum 1. Januar 1988 bis den 31. Dezember 1999 war si Conseiller vun der Stad Lëtzebuerg an duerno war si do Schäffin. 2007 huet si dat Mandat un d'Lydie Polfer ofginn.
Sportlech Karriär
Si war och Generalsekretärin a Presidentin vun der Fédération luxembourgeoise d'escrime a Member vum lëtzebuergeschen olympesche Kommitee.
Privatliewen
D'Colette Flesch ass d'Enkelin vum Auguste Flesch. Si ass "gepacst" an huet keng Kanner.
Kierch
Eng Kierch ass e sakraalt Gebai dat fir e Gotteskult gebraucht gëtt, an datt ënner der Konditioun datt et fir all déi Gleeweg vun deem Kult op ass. Éier e Gottesdéngscht an enger Kierch ka gehale ginn, muss se konsekréiert, oder wéinstens geseent sinn.
Grondrëss
D'Architektur vun de kathoulesche Kierchen huet am Laf vun der Zäit staark evoluéiert. Verschidden Elementer fënnt een awer bal an all Kierch erëm:
A verschiddene Kierche gëtt et och nach:
Geschicht vun der kathoulescher Kierchenarchitektur
Am 11. an am 12. Joerhonnert sinn déi éischt Kierchen a Westeuropa am romanesche Stil gebaut ginn. Ongeféier vum 13. bis zum 15. Joerhonnert, an deelweis aus der Romanik eraus, huet sech de gotesche Stil entwéckelt. Vu 1500 bis 1600 war de Renaissance-Stil predominant, éier de Barock an de Rokoko vun ongeféier 1600 bis 1750 populär waren. Wärend dem Historismus (Enn 18. Joerhonnert bis Ufank 20. Joerhonnert) goufen al Stiler erëm opgegraff. Zu Lëtzebuerg gëtt et eng grouss Zuel vun historistesche Kierchen, zum Beispill d'Mierscher Kierch (Neoklassizismus), d'Lampertsbierger Kierch (Neoromanik), d'Diddelenger Kierch an d'Escher Jousefskierch (Neogotik).
Modern Kierche goufen tëscht dem Ufank vum 20. Joerhonnert bis ongeféier 1960 gebaut. Hire Grondplang entsprécht nach deem uewe gewisenen, mä d'Architekturelementer sinn zäitgenëssesch, zum Beispill véiereckeg Fënsteren oder Glasbëtong. Beispiller zu Lëtzebuerg sinn d'Belairer Kierch an d'Kierch Esch-Grenz. An dës Epoch fält och de Bauhausstil, no deem zu Lëtzebuerg d'Jesuittekapell um Belair gebaut ass.
Nom 2. Vatikanesche Konzil (also vun 1965 un) an deem senger Liturgiereform gouf mat nei Formen experimentéiert a geschafft, wéi bei der Centser Kierch oder der Rued-Sirer Kierch.
Calatrava-Brécken
Lëscht vu Calatrava-Brécken
1872
Gestuerwen
Torgeir Augundsson, norwegesche Museker.
Canton du Havre-3
De Canton du Havre-3 ass eng franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
Canton de Villaines-la-Juhel
De Canton de Villaines-la-Juhel ass eng franséisch administrativ Andeelung am Arrondissement Mayenne, am Departement Mayenne an de Pays de la Loire.
Edward J. Steichen (Film)
Edward J. Steichen ass en Documentaire vum Claude Waringo iwwer de lëtzebuergesch-US-amerikanesche Fotograf Edward Steichen aus dem Joer 1995.
Ëm wat geet et am Film?
Den Edward J. Steichen ass e Fotograf. Hien ass mat sengen Elteren am Alter vun 18 Méint aus Lëtzebuerg an d'USA emigréiert, an huet seng éischt Foto mat 16 gemaach.
Um Ufer vum Michigan-Séi dreemt hie vun engem Kënschtlerliewen. Sechs Joer méi spéit begéint hien den Auguste Rodin. Spéider presentéiert hien de Pablo Picasso a sengen eegene Gallerien zu New York an erfënnt déi modern Mouden- a Krichsfotografie. Hien organiséiert eng Ausstellung, déi méi wéi 9 Millioune Visiteuren unzitt: The Family of Man. Géint dem Enn vu sengem Liewe filmt hien e Bam hannert sengem Haus wärend fënnef Joer. Virun allem awer war hien zu senger Zäit de weltwäit bekanntste Portraitfotograf.
Filmproduktioun
D'Produktioun vum Documentaire gouf mat enger Rei Subside vum Lëtzebuerger Filmfong ënnerstëtzt. Esou krut d'Firma TIVA-Film 1990 e Subside an Héicht vu 500.000 Lëtzebuerger Frang fir de Film ze schreiwen. D'Joer drop krut Samsa Film e Subside fir déi selwecht Aufgab an dem selwechte Montant. 1992 ass dunn e Subside vun aacht Millioune Frang fir d'Produktioun dobäikomm an 1993 dunn nach eng Kéier en europäesche Subside vun Eurimages an Héicht vun 300.000 franséische Frang. 1996 koum nach eng "Aide à la distribution" vun 1,5 Millioune Lëtzebuerger Frang vum Filmfong dobäi. 1998 huet de Filmfong e Subside vu 400.000 Frang accordéiert, fir de Film op VHS-Kassetten an den USA u bestëmmte Photographen, déi vum New Yorker Museum of Modern Art erausgesicht goufen, ze schécken. 2000 koum eng weider "Aide à la distribution" vu 450.000 Frang dobäi.
De Film gouf den 13. Januar 1996 um lëtzebuergeschen RTL ausgestraalt, an och op der belscher Televisioun.
Präisser
De Film gouf op enger Rei Filmfestivaller gewisen, dorënner zu Bréissel, Edinburgh, Florenz, Montréal a São Paulo.
Wat sot d'Press?
De Jean-Pierre Thilges huet an der Revue Nr. 49/95 geschriwwen: "Le cinéaste réussit (...) à nous présenter les facettes multiples du personnage, tout en se gardant de trop expliquer et d'analyser à mort un homme qui comme tout homme avait ses secrets et ses contradictions."
Velika nagrada Kranja - Memorijal Filipa Majcna
De Velika nagrada Kranja - Memorijal Filipa Majcna ass eng Vëloscourse vun engen Dag, déi a Slowenien gefuer gëtt.
Victor Lies
De Victor Lies, gebuer de 27. Abrëll 1926 zu Lelleg a gestuerwen den 10. Abrëll 1994 war e lëtzebuergesche Missiounsbrudder vun de wäisse Pateren aus dem Märjendaller Klouschter.
.th
.th ass den Nationalen Top-Level-Domän vun Thailand
.tg
.tg ass den Nationalen Top-Level-Domän vum Togo
Canton du Havre-4
De Canton du Havre-4 ass eng franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
Canton de Champs-sur-Tarentaine-Marchal
De Canton de Champs-sur-Tarentaine-Marchal ass eng fréier franséisch administrativ Andeelung am Arrondissement Mauriac, Departement Cantal an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Orpheus
Den Orpheus war dee berüümtste Sänger aus der griichescher Mythologie. E war de Jong vum thrakesche Flossgott Oiagros an der Mus Kalliope (heiansdo gëtt och den Apollo als säi Papp genannt).
Nicolas de Baugy
Den Nicolas de Baugy († 21. Juli 1641), Jong vum André de Baugy, ordinäre Kontroller vun de Kricher, an der Michelle Fortin, war e franséischen Diplomat an ee vun den treisten Agente vum Richelieu.
Orpheus
Mythos
Mat sengem Spill op der Lyra huet hie Mënschen, Déieren a Planze verzaubert a s'an en Zoustand vu paradisescher Rou versat. Dat huet sech och op der Rees vun den Argonaute gewise wéi hien amgaange war fir d'Stierm ze berouegen.
Nicolas de Baugy
De 7. Mäerz 1602 krut hien d'Charge vum maître d'hôtel. De selwechten Dag krut hien och e Pass fir de franséische Kinnek beim däitsche Keeser ze representéieren. Mä scho virun där Zäit hat hien d'Funktioun vun engem Résident beim Keeser. Nom Doud vum Keeser Rudolf II. huet hie beim Reichstag zu Frankfurt intrigéiert, fir datt den Äerzherzog Matthias I., deemools scho Kinnek vu Béimen an Ungarn, op den däitsche Keesertroun sollt gewielt ginn, wat dunn och den 3. Juni 1612 geschitt ass.
Orpheus
Mythos
Den Orpheus huet an Thrakie gelieft. Seng Fra war d'Nymph Eurydike. Wéi si op der Hochzäitsfeier un engem Schlaangebëss gestuerwen ass, ass den Orpheus an d'Ënnerwelt gaange fir mat sengem Gesang a senger Musek de Gott Hades dozou ze beweegen him seng Fra erëmzeginn. Den Hades war vum Orpheus senger Konscht sou ergraff dat hie senger Fra erlaabt huet mat him zeréckzegoen, ënner der Bedingung datt hie sech ënnerwee net no him géif ëmkucken. Well seng d'Eurydike awer no senger Hand gegraff huet, huet en net méi u säi Versprieche geduecht an sech trotzdeem ëmgedréit. Dunn huet d'Eurydike erëm missen an den Hades erofgoen an den Orpheus hat hatt fir ëmmer verluer.
Nicolas de Baugy
Nom Doud vum Matthias I. am Joer 1617 gouf de Baugy bei den Äerzherzog Ferdinand II. geschéckt. De 5. Mee huet hien op Paräis d'Texter vum Verzicht vum spuenesche Kinnek op d'béimesch an d'ungaresch Kroun geschéckt, an 1619 gouf de Ferdinand zum Keeser vum Hellege Réimesche Räich gewielt. Den Nicolas de Baugy ass nach bis 1624 an Däitschland bliwwen. Tëscht 1624 a 1626 war hien am Optrag vum Kinnek Résident a Flandern wou hie vill gereest ass. Ausserdeem hat hie vum Richelieu den Optrag kritt, « de persuader le plus de Flamands possible à émigrer en France » (Bréif vum Richelieu un de Baugy de 25. Dezember 1626).
Orpheus
Mythos
De Sänger stoung de Musen an och dem Apollo no, net awer dem Dionysos, de Gott vum Wäin, vun den Ausschwäifungen, ekstateschen Ëmzich a Gesäng. A senger Heemecht ass den Orpheus schliisslech vun de Mainaden, Fraen aus dem Gefolleg vum Dionysos, zerrass ginn. Säi Kapp a seng Lyra sinn an de Floss Hebros gehäit a méi spéit op der Insel Lesbos u Land gespullt ginn. Säi Graf soll an der Stad Leibethra gewiescht sinn.
Dem Orpheus seng Lyra ass als Stärebild un den Himmel versat ginn.
Nicolas de Baugy
An de Joren 1630-31 huet d'Affär Orange den Interessi vum Baugy kritt. Wärend sengem Openthalt an Holland war de Baugy a Verhandlunge fir eng franséisch-hollännesch Allianz verwéckelt, an et war och en Traité am Joer 1627 ausgeschafft ginn, deen d ' Etats Généraux awer net akzeptéiert haten. Eréischt de 15. Juni 1630 gouf eng Allianz iwwer 7 Joer ënnerschriwwen, géint e Subsid vun enger Millioun Livres. 1632 huet d'ganz Affär nees missen opgerullt ginn, well d'Hollänner midd vum Krich waren, an eventuell de Waffestëllstand vum spuenesche Kinnek unhuele wollten. De 15. Mee 1634 koum et zu engem neien Traité an deem d'Etats Généraux versprach hunn, fir ee Joer kee Waffestëllstand oder Fridde mam spuenesche Kinnek z'ënnerschreiwen. De 17. September huet sech de Baugy zeréckgezunn.
Orpheus
Verschiddenes
No him ass och e Zupfinstrument Orpheoreon benannt ginn.
Nicolas de Baugy
Den 30. Januar 1635 gouf hie Conseiller d'Etat a Conseiller du conseil privé. De Baugy ass bei Joigny den 21. Juli 1641 gestuerwen.
Kentauren (Mythologie)
D'Kentaure si Fabelwiesen déi besonnesch aus Thessalien kommen, an hallef Mënsch an hallef Päerd sinn. D'Bedeitung vum Numm ass net gekläert, mä se gëtt schonn an der Antiquitéit op de Kentauros, e Jong vum Ixion zeréckgefouert.
Deels ware se frëndlech a vu grousser Bildung wéi de Cheiron oder de Pholos, deels wëll an onbeherrscht wéi den Eurytion.
Et gëtt spekuléiert datt d'Virstellung vun de Kentauren op eng Bevëlkerung zeréckgeet, déi an hirem éischte Kontakt mat ongewinnte Vëlker déi op Päerd geridde sinn de Reider an d'Päerd als eent ugesinn hunn.
Germaine Damar
D'Germaine Damar, gebuer den 31. August 1929 zu Péiteng als Germaine Haeck, ass eng lëtzebuergesch Filmschauspillerin. Eng Zäitchen huet si och de Kënschtlernumm Ria Poncelet ugeholl. No hirem Bestietnes huet se och den Numm vun hirem Mann gedroen (Germaine Haeck-Toporow).
Am Turnveräin vun Nidderkuer huet d'Germaine Haeck hir éischt Schrëtt fir hir spéider Carrière geléiert. Wéi d'Nazien den 10. Mee 1940 Lëtzebuerg besat hunn, ass d'Famill Haeck a Frankräich geflücht. Si sinn zu Paräis bei Famill ënnerkomm.
Nom Krich ass si mat hirer Schwëster Sylvie an där hirem Mann als Trio Vialine opgetrueden, ënner anerem zu Kairo virum Kinnek Faruk. Zu Kairo huet si d'Sängerin a Schauspillerin Zarah Leander kennegeléiert. Duerch d'Zarah Leander konnt d'Germaine Damar den 10. Mee 1952 Proufopname fir den Herzog Filmverleih maachen.
Am selwechte Joer huet si hiren éischte Film gedréint. Si krut direkt d'Haaptroll am Revuefilm Tanzende Sterne.
Fir de Film huet si hiren Numm Germaine Haeck a Germaine Damar emgeännert. Si gouf am Ufank als franséisch Dänzerin virgestallt bis Journalisten erausfonnt haten, datt si Lëtzebuergerin wier.
D'Germaine Damar ass an hire Filmer besonnesch als Dänzerin opgefall a si huet bal nëmmen a Revuen an a Gesangsfilmer matgespillt.
Mam Willy Birgel huet d'Germaine Damar och an engem Theaterstéck matgespillt.
1956 huet d'"Académie de danse Germaine Damar" hir Dieren zu Esch opgemaach.
Duerch de Film Die Beine von Dolores gouf si an Argentinie sou bekannt, datt si do 3 Joer laang ëm Chrëschtdag eng eege Fernseeshow hat.
Bis 1961 huet d'Germaine Damar ee Film nom anere gedréint. Dunn huet si hire spéidere Mann, de Roman G. Toporow, kennegeléiert an huet 1964 no engem leschte Film a Spuenien de Schauspillerberuff opginn.
CERN
Den CERN, déi Europäesch Organisatioun fir Kärfuerschung, ass eng Groussfuerschungsariichtung bei Meyrin am Kanton Genf an der Schwäiz.
Den Akronym CERN leet sech vum franséischen Numm vum Rot of, dee mat der Grënnung vun der Organisatioun beopdragt war, dem Conseil Européen pour la Recherche Nucléaire. Déi offiziell Nimm vum CERN sinn European Organization for Nuclear Research am Engleschen, respektiv Organisation Européenne pour la Recherche Nucléaire am Franséischen.
Am CERN gëtt physikalesch Grondlagefuerschung bedriwwen, bekannt ass et virun allem fir seng grouss Deelchebeschleuneger.
Zur Zäit huet de CERN 20 Memberstaaten. Mat senge ronn 3.150 Mataarbechter (Stand: 31. Dezember 2010) ass de CERN dat weltgréisst Fuerschungszentrum um Gebitt vun der Deelerchersphysik. Iwwer 10.000 Gaaschtwëssenschaftler aus 85 Natioune schaffen un CERN-Experimenter. De Joresbudget vum CERN war am Joer 2010 ongeféier 1,11 Milliarde Schwäizer Frang (zirka 850 Milliounen Euro).
Cecilia Malmström
D'Anna Cecilia Malmström gebuer de 15. Mee 1968 zu Stockholm, ass eng schweedesch Politologin a Politikerin a fréier EU-Kommissarin.
D'Cecilia Malmström ass an der liberaler Vollekspartei a war vun 1999 bis 2006 Deputéiert am europäesche Parlament. Vum 6. Oktober 2006 bis 2010 war si Europaministesch an der Regierung Reinfelt.
Zentaur
Centaur bezeechent:
Cecilia Malmström
Vun 2010 bis 2014 war si an der Kommissioun Barroso II, fir den nei geschaafte Banneressort zoustänneg. Vum 1. November 2014 bis Dezember 2019 war si Member vun der Europäescher Kommissioun ënner der Presidence vum Jean-Claude Juncker, responsabel fir den Handel.
Zentaur
Centaurus bezeechnet:
Kuckt och:
Cecilia Malmström
Si schafft zanter 2022 fir en Affekotebüro zu Bréissel.
Charles Dickens
Den Charles John Huffam Dickens, gebuer de 7. Februar 1812 zu Landport bei Portsmouth a gestuerwen den 9. Juni 1870 zu Gads Hill Place, war en englesche Schrëftsteller.
Säi Liewen
Wéinst de finanzielle Schwieegkeete vu sengem Papp huet den Charles Dickens seng Schoulausbildung missen ofbriechen a missen als Hëllefsarbechter schaffe goen.
Den Dickens gouf schliisslech Assistent bei engem Affekot, Geriichtsreporter a Parlamentsstenograf. Als Journalist vum Morning Chronicle huet den Dickens brillant Reportagen an 1836 seng Sketches by Boz (woubäi Boz dem Dickens säi Pseudonym war) geschriwwen.
An de Joren 1836/37 gouf den Dickens mat senge Pickwick Papers bekannt.
Wëll hien dacks Fortsetzungsromaner fir verschidden Zeitunge geschriwwen huet, huet hien dacks u méi Romane gläichzäiteg geschriwwen.
Sou ass ënner anerem 1838 säi weltberüümte Roman Oliver Twist an 1850 den deelweis autoibigraphische Roman David Copperfield entstanen.
Duerno gouf den Charles Dickens Editeur vun der bekannter radikal-liberaler Zeitung Daily News.
1868 huet hien de Landsëtz Gads Hill Place kaaft an huet doraus en Treffpunkt fir englesche Kënschtler gemaach.
Kantonen am Departement Mayenne
Lëscht vun de Kantonen am Departement Mayenne:
Antonio Vivaldi
Den Antonio Vivaldi, gebuer de 4. Mäerz 1678 zu Venedeg a gestuerwen den 28. Juli 1741 zu Wien, war en italieenesche Paschtouer, Violonist a Komponist.
Kim Dae-jung
De Kim Dae-jung, gebuer den 3. Dezember 1925 als Kin Daichū op der Insel Hauido (deemools Japanescht Keeserräich, haut Südkorea) a gestuerwen den 18. August 2009 zu Seoul, war e südkoreanesche Politiker.
19. Juli
Den '''19. Juli''' ass den 200. Dag vum Joer (201. am Schaltjoer) am Gregorianesche Kalenner.
Kim Dae-jung
Hie war laang Zäit Leader vun der Oppositioun, ier en 1998 de Kim Young-sam als President vun der Republik Korea (Südkorea) ofgeléist huet. Hie war bis 2003 an deem Amt.
.li
.li ass den Nationalen Top-Level-Domän vum Liechtenstein
Kim Dae-jung
2000 krut hien de Friddensnobelpräis fir seng Beméiungen, d'Relatioune mat Nordkorea ze verbesseren.
Leopold Winandy
De Léopold Winandy, gebuer de 5. Mäerz 1936 zu Esch-Uelzecht, ass e Lëtzebuerger Musekspedagog, Flütist an Dirigent.
Hien huet säi Museksstudium am Escher Conservatoire gemaach: Solfège, Flütt an Harmonie. Um Conservatoire Royal de Bruxelles huet hie säi Studium vervollstännegt. An de Joren 1976 a 77 war hie Schüler vum groussen Dirigent Sergiu Celibidache.
Hie war Dirigent vun der Harmonie vu Schëffleng, dem Cercle Symphonique vu Rëmeleng, dem Kierchechouer vu Lalléng, dem Kannerchouer vu Schëffléng an dem Gesangveräin Ëmmer Frou vun Téiteng.
Zanter 2000 ass hien Dirigent vum Chouer "Cercle Vocal Belval-Metzerlach", a President vum Orchesterseminaire EPTER SYMPHONIA.
Jiří Kodet
De Jiří Kodet, gebuer de 6. Dezember 1937 zu Prag, an do gestuerwen de 25. Juni 2005, war en tschechesche Schauspiller.
De Jong vun der Schauspillerin Jiřina Steimarová a Brudder vun der Evelyna Steimarová huet mam Theater ugefaangen, ier e bei de Film goung.
De Kodet huet an e puer ganz bekannten Tëlee-Serie matgespillt:
Am Jiří Menzel sengem Ostře sledované vlaky (Liebe nach Fahrplan; Closely Watched Trains) vun (1966) huet hien en SS-Mann gespillt.
Seng lescht Roll war am Tomáš Hajtmánek sengem Sentiment vun 2003.
De Jiří Kodet ass am Alter vu 67 Joer un "enger laanger schwéierer Krankheet" am Krees vu senger Famill gestuerwen.
Spektakel (Veräin)
Spektakel asbl, och kuerz Spektakel genannt, ass e professionelle lëtzebuergeschen Theater ouni eegene Sall, deen den 9. Februar 1988 als Vereenegung ouni Gewënnzweck gegrënnt gouf.
President vu Spektakel asbl ass de Jemp Schuster.
Spektakel asbl ass Member vun der Fédération luxembourgeoise des théâtres professionnels.
Actinium
Den Actinium (chem. Symbol.:Ac) ass e raart radioaktiivt metallescht cheemescht Element mat der Uerdnungszuel 89.
NGC 1374
Den NGC 1374 ass eng Galaxis am Stärebild Fornax. Den NGC 1374 huet eng visuell Magnitude vu +11,10 mag an eng Wénkelausdehnung vun 2,7' × 2,4'. D'Galaxis gouf den 29. November 1837 vum britteschen Astronom John Herschel entdeckt.
Ödipus
Den Ödipus (gr. Οίδίπους, Oidipous) ass de Jong vum Laios, dem Kinnek vun Theben a senger Fra Iokaste.
Mythos
Well sengem Papp Laios vun engem Orakel prophezeit ginn ass dat säi Jong hien enges Daags ëmbréngen a seng Fra Iokaste bestuede géif, huet en dem neigebuerenen Ödipus d'Féiss duerchstieche an zesumme banne an en duerno vun engem Hiert an de Bierger aussetze gelooss.
Den Hiert hat awer Matleed mam Puppelchen an huet en un en aneren Hiert zu Korinth weiderginn. Iwwer deen ass de Jong an déi korinthesch Kinneksfamill komm déi hien adoptéiert huet an em wéinst senge geschwollene Féiss den Numm Ödipus (Schwellfouss) ginn huet. Zu Korinth as en dunn opgewuess ouni gewuer ze ginn vu wou en hierkomm ass. Wéi him en Orakel virausgesot huet dat en säi Papp wäert ëmbréngen a seng Mamm bestuede géif verléisst en aus Suerg ëm seng vermeintlech Eltere Korinth a mécht sech op de Wee op Theben.
Ënnerwee ass en op enger Kräizung dem Laios begéint dee mat klengem Gefolleg ënnerwee war. Deen huet den Ödipus fir e Reiber gehalen a wollt e net duerchloossen. Doropshin erschléit den Ödipus hien an déi meescht vu senge Leit. Domat huet sech eng vun deenen zwou Prophezeiungen erfëllt.
Virun der Paart vun Theben ass en op d'Sphinx gestouss, déi all Reesend verschléngt déi bei hir laanscht wollten an hiert Rätsel net geléist kruten. D"Fro war: "Wat huet moies 4, mëttes 2 an owes 3 Been". Den Ödipus wousst d'Äntwert: de Mënsch (krabbelt als klengt Kand op alle Véier, geet als Erwuessenen op zwee Been an am Alter mat engem Bengel, also am iwwerdroene Sënn op dräi Been). D'Sphinx huet sech no senger Äntwert an d'Mier gestierzt an domat war Theben vun hir befreit. Als Belounung ass hien als Nofollger vum Laios zum Kinnek vun Theben ernannt ginn an huet d'Iokaste, seng Mamm, zur Fra kritt. Domat huet sech och déi zweet Prophezeiung erfëllt. Mä allen zwee wëssen se nach näischt vum Ödipus senger Schold an datt si Mamm a Jong sinn. Si kréie zesummen nach véier Kanner.
Canton du Havre-5
De Canton du Havre-5 ass eng franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
Ödipus
Mythos
Wéi no ville gléckleche Joren eng Seuch an Theben ausbrécht seet d'Orakel vun Delphi viraus dat de Mäerder vum Laios fonnt misst ginn. Den Ödipus ënnersicht de Fall a fënnt eraus dat hie selwer de Mäerder ass an e seng eege Mamm bestuet huet. D'Iokaste huet sech doropshin erhaang an den Ödipus huet sech d'Aen ausgestach.
Dunn ass de Kreon, de Brudder vum Iokaste, Kinnek vun Theben ginn a verbannt den Ödipus aus der Stad. Dee wandert mat senger Duechter Antigone e puer Joer ouni Zil doruechter bis en zu Kolonos bei Athen an engem hellegen Hain stierft.
Théâtre national du Luxembourg
Déi éischt Opféierung war den 1. Oktober 1997 mam Stéck "Ein Traumspiel" vum August Strindberg, ënner der Regie vum Frank Hoffmann.
Den Théâtre national du Luxembourg ass Member vun der Fédération luxembourgeoise des théâtres professionnels.
Arrondissementer am Departement Vendée
D'Departement Vendée besteet aus dräi Arrondissementer mat follgenden Haaptuertschaften: La Roche-sur-Yon, Fontenay-le-Comte a Les Sables-d'Olonne
Déi dräi Arrondissementer sinn:
Canton de Pleaux
De Canton de Pleaux ass eng fréier franséisch administrativ Andeelung am Arrondissement Mauriac, Departement Cantal an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Canton du Havre-6
De Canton du Havre-6 ass eng franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
Bon Scott
Hie gouf a Schottland gebuer, wou hien a seng Famill gelieft hunn, bis se 1952 an Australien ausgewandert sinn. Hien ass scho mat 15 Joer vun der Schoul gaangen an huet sech mat verschiddenen Aarbechten iwwer Waasser gehalen. Säin éischt kënschtlerescht Engagement hat hie mat der Band "The Spectators", wou hie gesongen an och Perkussioun gespillt huet. De gréissten Erfolleg hat hie mat der australescher Rockband AC/DC. De Young-Bridder no war hien déi Persoun, déi d'Band zu engem Ganze geformt huet, déi verschidde Solo-Kënschtler zesummebruecht huet.
Seng Virléift fir séier Autoe war geneesou legendär wéi seng Alkohol-Exzesser. Sou huet hien et spilles fäerdeg bruecht, zwou Fläsche Bourbon ze drénken, sech du mat Speed, Haschich a Kokain "zouzedröhnen", an dann nach mat dem Saz "Okay, I'm ready!" eng phenomeenal Show ofzeliwweren.
Den iwwerméissege Konsum gouf him schlussendlech awer zum Verhängnes. No enger duerchsoffener Nuecht gouf hien, zu Camden Town (London), dout a sengem Auto, virum Appartement vu sengem Frënd Allistear Kinnear, opfonnt. Hien ass u sengem Erbrachenem erstéckt. Nëmme sechs Deeg viru sengem Doud hat hie seng lescht Opnam mat "The Trust", wou si den AC/DC-Klassiker Ride On (fräi iwwersat: "weidermaachen") gespillt hunn. De Bon Scott gouf um Fremantle Cemetery's Memorial Garden an Australien begruewen.
Ralf Richter
De Ralf Richter, gebuer de 17. August 1957 zu Essen, ass en däitsche Schauspiller. Säin Numm gëtt heiansdo och Ralph Richter geschriwwen.
Hans von Aachen
Den Hans von Aachen, gebuer 1552 zu Köln, a gestuerwen de 4. Mäerz 1615 zu Prag, war en däitsche Moler. Hie gëllt als een typesche Vertrieder vum Manierismus.
Zu senge Wierker gehéiere virun allem allegoresch, mythologesch a reliéis Biller.
Äerdmëttelalter
De Mesozoikum oder d'Äerdmëttelalter huet virun 251 Millioune Joer ugefaangen a bis viru 65 Millioune Joer gedauert.
Lëtzebuergesch Foussballnationalekipp
D'lëtzebuergesch Foussballnationalekipp, A-Kader (offiziell: Équipe nationale du Luxembourg de football / Équipe nationale A) ass eng Selektioun vun de beschte Lëtzebuerger Foussballspiller, déi vun der Fédération luxembourgeoise de football (FLF) ausgewielt ginn. Si representéiert d'FLF op internationalem Niveau, zum Beispill bei Frëndschaftsmatcher géint Ekippe vun aneren nationale Verbänn, awer och bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).
Äerdmëttelalter
Dëst Zäitalter ass d'Ära vun den Dinosaurier an ass a follgend Perioden agedeelt:
Lëtzebuergesch Foussballnationalekipp
Foussball ass eng vun de beléiftste Sportaarten zu Lëtzebuerg. An der FIFA-Weltranglëscht läit d'Lëtzebuerger Nationalekipp op der Plaz 90. (Stand: 14. Juni 2019).
Äerdmëttelalter
Dëst Zäitalter huet mat engem Massestierwe vun ongeféier 90% vun allen Aarten ugefaangen, d'Somplanzen hunn d'Welt eruewert, de Jura war d'Zäit vun den Dinosaurier, géint Enn vun der Kräid ass den Urvull Archaeopteryx opgetrueden an den Atlantik huet d'Pangea getrennt.
Canton du Havre-7
De Canton du Havre-7 ass eng fréier franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
Äerdmëttelalter
Virun 145 Millioune Joer sinn d'Bléieplanzen a kleng Mamendéieren entstanen an aus de Reschter vum Pëtrol- an Äerdgasvirkommen hu sech Mieresbewunner gebilt.
Wyoming
Wyoming ass deen, vun der Bevëlkerungszuel aus gesinn, klengste Bundesstaat vun den USA.
Lëtzebuergesch Foussballnationalekipp
D'Lëtzebuerger Foussballnationalekipp hat ni grousse Succès, an huet sech nach keng Kéier fir UEFA- oder FIFA-Meeschterschafte qualifizéiert. Lëtzebuerg huet souguer den Antirekord als d'Land mat der gréisster Zuel vu feelgeschloene Qualifikatioune fir d'Weltmeeschterschaft a fir eng regional Meeschterschaft. En Déifpunkt an der Geschicht waren d'Joren 1980 bis 1995 wou d'Selektioun 35 Néierlagen hannereneen huet missen astiechen. Am Oktober 1995 dogéint huet d'Lëtzebuerger Selektioun sech an der FIFA-Weltranglëscht fir d'éischt ënner déi 100 éischt Nationalekippe vun der Welt klasséiert, an dat fir zwéi Méint op der 98. Plaz.
Zanter 2010 ass de Luc Holtz Haapttrainer vun der lëtzebuergescher Foussballnationalekipp. Ënner senger Leedung huet d'Ekipp weesentlech am meeschte Succès. D'Nationalekipp huet deemno géint d'Slowakei, Griicheland, Albanien, Ungarn, Nordirland asw. gewonnen, an huet mat en ettlechen zolidden Eqippen, ënner anerem mat Italien, Frankräich oder mam Senegal gläichgespillt.
Den aktuelle Kader
''Geruff fir de Match géint Nordirland de 5. September 2019. 17 vu 23 Nationalekippespiller spillen an auslännesche Clibb, an hirer 14 sinn a Profi-A-Kaderen (Stand: September 2019).''
Notten: fettgedréckt: Kapitän kursiv: Ersatzspiller duerchgestrach Kursivschrëft : blesséierten oder ausgescheete Spiller
De beschten FLF-Spiller
2004 huet d'Fédération luxembourgeoise de football de beschte Spiller vun de leschte 50 Joer ausgewielt. De "Gëlle Spiller" ([Luxembourg's] Golden Player) gëtt de Mëttelfeldspiller Louis Pilot (1940–2016), dee vun 1959 bis 1971 am Kader vun der Foussballnationalekipp war, a siwe Goler geschoss huet. De Pilot war och bekannt als Member vu verschiddene belsche Clibb, ënner anerem vum Lécker Standart; seng Participatioun bei dësem Club war ganz erfollegräich.
Aktuellt Personal
(Stand: Juli 2019 )
Haalsbaach (Baach)
D'Haalsbaach op der Kaart agedroen als Halsbaach ass eng kleng Baach an der Gemeng Bäerdref.
Lëtzebuergesch Foussballnationalekipp
Matcher
An hirer Geschicht huet Lëtzebuerg 397 FIFA-Matcher gespillt, hirer 36 ware Victoirematcher, 49 ware Gläichspiller an 313 waren Néierlagen (Stand: September 2019).
Haalsbaach (Baach)
No engem Laf vu ronn 1.300 Meter leeft se beim Perekop ënner dem CR364 erduercht fir direkt duerno op enger Héicht vun 269 Meter an d'Äsbech ze lafen.
Lëtzebuergesch Foussballnationalekipp
Victoiren
Wéi uewe mentionéiert gëtt, huet d'lëtzebuergesch Foussballnationalekipp 36 Matcher gewonnen, hirer 16 bei offizielle Spiller an een an den Olympesche Spiller (Stand: Juni 2019). 16 Victoiren (~ 44%) waren ënner dem Trainer Luc Holtz.
Spiller no der Zuel vu Matcher (Top-10)
(Stand : Juni 2019)
Notten: fettgedréckt: nach en Nationaleqippespiller
Spiller no der Zuel vu Goler (Top-10)
(Stand : 25. September 2022)
Notten: fettgedréckt: nach en Nationaleqippespiller
Zukünfteg Matcher
(Stand : bis zum Enn 2019)
Sorbey (Moselle)
Sorbey ass eng franséisch Gemeng am Museldepartement an der Regioun Grand Est.
Pol Sax
De Pol Sax, gebuer den 29. Januar 1960 zu Schëffleng, ass e lëtzebuergesche Schrëftsteller.
De Pol Sax huet Germanistik a Philosophie op der Universitéit vun Heidelberg an op der Université libre de Bruxelles studéiert. Duerno huet hien an der Gastronomie geschafft an huet ë. a., 1994-1996, eng Nuddelsfabrek zu Heidelberg dirigéiert. Duerno huet hien e puer Joer als Barman geschafft.
Fir dee Roman gouf hien 2009 mam Servais-Präis ausgezeechent.
Arrondissementer am Departement Mayenne
D'Departement Mayenne besteet aus dräi Arrondissementer mat follgenden Haaptuertschaften: Laval, Château-Gontier, a Mayenne.
Déi dräi Arrondissementer sinn:
Canton du Havre-8
De Canton du Havre-8 ass eng fréier franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
20. Juli
Evenementer
Lëtzebuerg
NGC 1365
Den NGC 1365 ass eng Balkespiralgalaxis am Stärebild Fornax. Et ass eng markant Balkespiralgalaxis. Den NGC 1365 huet eng visuell Magnitude vu +9,5 mag an huet eng Wénkelausdehnung vun 11,2' × 6,2'. D'Galaxis ass ronn 60 Millioune Liichtjoer vun eis ewech a gehéiert zum Fornax-Galaxiëkoup. Den NGC 1365 ass eng Typ 2 Seyfert-Galaxis. Vun der Äerd aus gesinn rotéiert si am Auerzeigersënn. Eng komplett Ëmdréiung dauert ronn 350 Millioune Joer. Den NGC 1365 gouf de 24. November 1826 vum James Dunlop entdeckt. Wéi bei Spiralgalaxien üblech ass den Zentrum vun NGC 1365 e Schwaarzt Lach.
Cap d'Antibes
De Cap d'Antibes huet d'Form vun engem Hiwwel, deen op sengem héchste Punkt vun engem Liichttuerm dominéiert gëtt, dem Phare de la Garoupe. Hie steet an der Mëtt vu Piniebëscher, no bei der Kapell Notre Dame de la Garoupe, déi vill Touristen an och Koppelen unzitt, déi sech do bestueden. Zur Zäit vum Festival vu Cannes ass déi idyllesch Plaz mat sengem bekannten Hotel staark opgesicht. D'Geschicht vum Cap d'Antibes geet bis an d'Antiquitéit zeréck.
Canton de Riom-ès-Montagnes
De Canton de Riom-ès-Montagnes ass eng franséisch administrativ Andeelung an den Arrondissementer Mauriac a Saint-Flour am Departement Cantal an der Regioun Auvergne-Rhône-Alpes.
Otto Braun
Otto Braun, gebuer den 28. Januar 1872 zu Königsberg (haut Kaliningrad) an Ostpreisen a gestuerwen de 15. Dezember 1955 zu Locarno an der Schwäiz, war en däitsche Politiker (SPD) an der Weimarer Republik.
Als Ministerpresident vum Freistaat Preisen war de Braun staark doru bedeelegt, d'republikanescht "Bollwerk Preußen" an der Weimarer Republik opzebauen. Am Géigesaz zur Räichspolitik geléngt et him a Preisen, eng gréisstendeels stabil Regierung z'etabléieren. A seng Amtszäit fält ënner anerem d'Transformatioun vun der ëffentlecher Verwaltung ënner demokrateschen Aspekter.
De Braun, deen dacks als Rouden Zar vu Preisen bezeechent gouf, ass souwuel en iwwerzeegte sozialen Demokrat wéi och e Preis. Hie bedreift eng resolut an decidéiert Reformpolitik, déi ëmstridden ass, mä ëmmer am Kader vun der Legalitéit bleift. D'Grenze vun all deem ginn him um Enn vun der Weimarer demonstréiert. Nom Preiseschlag an der Muechtergräifung vum Hitler gëtt seng Reformpolitik nämlech séier a grëndlech revidéiert. Dem Braun seng Versich, mat legale Moossnamen dem illegale Virgoen entgéintzetrieden, bleiwe wierkungs- a bedeitungslos.
Aage vun Dänemark
Den Aage vun Dänemark, gebuer den 10. Juni 1887 zu Kopenhagen a gestuerwen den 29. Februar 1940 zu Taza (Marokko), war den eelste Jong vum Prënz Waldemar vun Dänemark an der Prinzessin Marie vu Bourbon-Orléans.
Hien hat op seng eventuell Trounfollegrechter verzicht an hat sech 1918 an d'franséisch Arméi engagéiert. Hie war och bei Asätz vun der Friemelegioun am Marokko derbäi, wou hien 1940 gestuerwen ass.
Alan J. Heeger
Den Alan Jay Heeger, gebuer den 22. Januar 1936 zu Sioux City am Iowa, ass en US-amerikanesche Cheemiker a Physiker.
Zesumme mam Alan MacDiarmid an dem Hideki Shirakawa krut hien am Joer 2000 den Nobelpräis an der Chimie fir seng Entdeckung vu Polymeren, déi Stroum leede kënnen.
Himmel
De Begrëff Himmel bezeechent:
Canton du Havre-9
De Canton du Havre-9 ass eng fréier franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
Linn STIB 81
D'Linn 81 vum Bréisseler Tram existéiert zanter dem 1. Mee 1914. Si verbënnt Montgomery mat Marius Renard.
Flocourt
Flocourt ass eng franséisch Gemeng am Museldepartement an der Regioun Grand Est.
Karl-Heinz Köpcke
De Karl-Heinz Köpcke, gebuer den 29. September 1922 zu Hamburg a gestuerwen de 27. September 1991 och do, war Chefspriecher bei der Tagesschau vun der ARD.
De Köpcke ass eng Legend vun der däitscher Tëleegeschicht. Seng laangjäreg Presenz um Bildschierm - hie war Tagesschau-Spriecher vum 2. Mäerz 1959 bis den 10. September 1987 an zanter dem Januar 1964 Chefspriecher - a säin ëmmer korrekt a seriöst Optrieden hunn him de Spëtznumm Mr. Tagesschau abruecht.
Jacques Perrin
De Jacques Perrin gebuer als Jacques André Simonet den 13. Juli 1941 zu Paräis an och do gestuerwen den 21. Abrëll 2022, war e franséische Schauspiller, Filmregisseur, Dréibuchauteur a Filmproduzent.
Karl-Heinz Köpcke
Déi Fäll, wou de Köpcke sech verschwat huet, ware sou seelen, datt et all Kéier zu engem Bild-Zeitung-Titel gefouert huet. (Aufpitschmittel).
Jacques Perrin
Mat 15 Joer huet hie schonn zu Paräis Theater gespillt.
Am Joer 1960 krut hie seng éischt Haaptroll am Film La ragazza con la valigia vum Valerio Zurlini. Mat Regisseure wéi Costa-Gavras, Claude Chabrol, Jacques Demy a Pierre Schoendoerffer huet e sech séier en Numm als Schauspiller gemaach.
Karl-Heinz Köpcke
Hien ass ee Joer nom Doud vu senger Fra u Kriibs gestuerwen.
Jacques Perrin
Mat dem Film Z vum Costa-Gavras huet hie säin éischte Film produzéiert.
Ganz bedeitend Dokumentarfilmer wéi Microcosmos a Le peuple migrateur si vum Jacques Perrin produzéiert ginn. Am Film Le peuple migrateur huet hien och Regie gefouert.
Mat dem Film Les Choristes hat hien am Joer 2004 den erfollegräichste franséische Film vum Joer produzéiert. De Jacques Perrin ass de Monni vum Christophe Barratier, Regisseuer vum Film Les Choristes.
De Jacques Perrin ass de Brudder vun der Schauspillerin Eva Simonet, de Papp vum Schauspiller a Filmregisseur Mathieu Simonet an de Papp vum Schauspiller Maxence Perrin.
James Patterson
Den James Patterson, gebuer den 22. Mäerz 1947 zu Newburgh am Bundesstaat New York, ass een US-amerikaneschen Auteur.
Hien ass virun allem duerch seng Kriminalromaner bekannt an deenen den Inspekter Alex Cross d'Haaptfigur ass.
Dem James Patterson seng Bicher hu sech méi wéi 300 Millioune mol verkaaft. 2010 war hien och den éischte Schrëftsteller, dee méi wéi eng Milliounen e-Bicher verkaaft huet. Hie gëllt als ee vun de räichsten Auteuren op der Welt.
Lemud
Lemud ass eng franséisch Gemeng am Museldepartement an der Regioun Grand Est.
Barbara Wagner
D'Barbara Wagner, gebuer de 25. Juli 1969 zu Esch-Uelzecht, ass eng lëtzebuergesch Molerin. Si ass d'Duechter vum Dieter Wagner.